rejauldu/bengali-wikipedia huggingface dataset:
ইউনিভার্সিটি অব সেন্ট্রাল ফ্লোরিডা (ইউসিএফ) হল একটি সরকারি গবেষণা বিশ্ববিদ্যালয়, যার প্রধান বিদ্যাতন ফ্লোরিডার অরেঞ্জ কাউন্টিতে অবস্থিত। মধ্য ফ্লোরিডা জুড়ে ইউসিএফ-এর নয়টি ছোট আঞ্চলিক বিদ্যাতন রয়েছে। এটি ফ্লোরিডার রাজ্য বিশ্ববিদ্যালয় ব্যবস্থার অংশ। ফল, এটি বর্তমানে ২০২১ সালের সেমিস্টারে ৭০,৪০৬ জন শিক্ষার্থী সহ মার্কিন যুক্তরাষ্ট্রের যেকোনো সরকারি বিশ্ববিদ্যালয়ের দ্বিতীয় বৃহত্তম শিক্ষার্থী সংগঠন রয়েছে।  মধ্য ফ্লোরিডা বিশ্ববিদ্যালয় ১৯৬৩ সালে প্রতিষ্ঠিত হয়েছিল এবং ফ্লোরিডার স্পেস কোস্টের কেনেডি স্পেস সেন্টার ও কেপ ক্যানাভেরাল স্পেস ফোর্স স্টেশনে ক্রমবর্ধমান মার্কিন মহাকাশ কর্মসূচিকে সমর্থন করার জন্য কর্মী সরবরাহ করার লক্ষ্যে "ফ্লোরিডা টেকনোলজিকাল ইউনিভার্সিটি" হিসাবে ১৯৬৮ সালে খোলা হয়েছিল। যেহেতু স্কুলের একাডেমিক সুযোগ প্রকৌশল ও প্রযুক্তির বাইরে প্রসারিত হওয়ায়, সেই জন্য ১৯৭৮ সালে ফ্লোরিডা টেকের নাম পরিবর্তন করে "ইউনিভার্সিটি অব সেন্ট্রাল ফ্লোরিডা" রাখা হয়। ইউসিএফ-এর মহাকাশ কর্মসূচির সঙ্গে সংযোগ অব্যাহত, কারণ এটি নাসা ফ্লোরিডা স্পেস গ্রান্ট কনসোর্টিয়ামকে নেতৃত্ব দেয়।  প্রাথমিক তালিকাভুক্ত শিক্ষার্থী ১,৯৪৮ জন ছিল; তালিকাভুক্তি শিক্ষার্থী সংখ্যা ২০২২ সালে ১৫৭ টি দেশ, ৫০ টি মার্কিন রাজ্য ও ওয়াশিংটন, ডি.সি. থেকে ৭০,০০০ জন ছাড়িয়ে গেছে।  তথ্যসূত্র  বিষয়শ্রেণী:মধ্য ফ্লোরিডা বিশ্ববিদ্যালয় বিষয়শ্রেণী:১৯৬৩-এ ফ্লোরিডায় প্রতিষ্ঠিত বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ফ্লোরিডার সরকারি বিশ্ববিদ্যালয় ও কলেজ
আশালতা কলেজ বাংলাদেশের চট্টগ্রাম জেলার রাউজান উপজেলার অন্তর্গত একটি শিক্ষা প্রতিষ্ঠান। ১৯৯৫ সালে প্রতিষ্ঠিত চট্টগ্রাম শিক্ষা বোর্ডের অধিভূক্ত এই কলেজটি বিজ্ঞান, মানবিক ও ব্যবসায়ে শিক্ষা বিষয়ে শিক্ষা প্রদান করে।   বিবরণ  চট্টগ্রামের রাউজান উপজেলার আবুরখীল গ্রাম শ্রী মৃদুল বাবু ১৯৯৫ সালের ৩ ফেব্রুয়ারি আশালতা কলেজটি প্রতিষ্টা করেন।    আরও দেখুন   সরকারি কলেজ  বাংলাদেশের সরকারি কলেজের তালিকা   তথ্যসূত্র    বহিঃসংযোগ   বিষয়শ্রেণী:বাংলাদেশের মহাবিদ্যালয় বিষয়শ্রেণী:চট্টগ্রাম জেলার শিক্ষা প্রতিষ্ঠান
কুটু ভুটু (ইংরেজি : Kutu Bhutu) হলো দুরন্ত টিভি দ্বারা তৈরি একটি অ্যানিমেশন সিরিজ। এটি দুরন্ত টিভির তৈরি প্রথম কোন কার্টুন অ্যানিমেশন সিরিজ। এটির পরিচালক সুমনা সিদ্দিকী। সিরিজটি নীরব তবে হাস্যরসাত্বক; চরিত্রগুলো কোনো ভাষা ব্যবহার করে না। এটি ৩ নভেম্বর ২০২৩-এ প্রথম প্রচারিত হয়।   কাহিনিসংক্ষেপ   কুটু একটি কাঠবিড়ালী, যে একটি খোলামেলা বাড়ির বাগানে একটি গাছে বাসা বেঁধেছে। সে এটা সেটা চুরি করে খায়। সাথে সে ভুটু নামের কুকুর কে বোকা বানাতে ব্যস্ত থাকে। ভুটু কুটুর চুরি করা জিনিসপত্র উদ্ধার করতে কুটুর পিছনে ছুটতে থাকে। এবং সে কুটুকে শায়েস্তা করে।   পর্বসমূহ  +পর্বনাম১ফুটবল হট্টগোল২ঘুড়ি ও দুষ্টু কাক৩মাছ ধরি মজা করি৪চোর ধরার গল্প৫ভেলা৬কুটু ভুটুর দুরন্তপনা৭জন্মদিনের কেক৮মেছোবিড়াল৯কুটু ভুটুর ভিডিও ১০সুপারহিরো ভুটু ১১ভুটুর ভুট্টা ১২পাঠশালা ১৩জাদু১৪খাবার নিয়ে বাড়াবাড়ি১৫হাট্টি মাটিম ডিম ১৬বারবিকিউ পার্টি ১৭পেটের ভিতর বড়ই গাছ    ১৮গুপ্তধনের খোঁজে ১৯জাদুর প্রদীপ ২০বেলুন ২১কে হবে রাজা? ২২আচার উদ্ধার ২৩আয়নার রহস্য ২৪হ্যামক২৫ফাঁদ ২৬কে কুটু কে ভুটু!    চরিত্রসমূহ    কুটু একটি হলুদ রঙের লোমষ কাঠবিড়ালী যার পেট , লেজের নিচের দিক, মুখ এবং কানের ভেতরে সাদা । এবং মুখ-এর ভেতর কালো রঙের একটি ছোট নাক। কুটু ভুটুকে যেমন বোকা বানায় তেমন ভালোবাসেও । কুটুর একটি দল আছে। তাতে আছে একটি টুনটুনি পাখি এবং একটি রাজহাঁস ।   ভুটু একটি হালকা বাদামী রঙের কুকুর যার  পেট , হাত-পা, মুখ সাদা । এবং মুখ-এর ভেতর কালো রঙের একটি বড় নাক। ভুটু কুটুকে যেমন শায়েস্তা করে তেমন ভালোবাসেও। ভুটুর একটি দল আছে । তাতে আছে একটি কবুতর এবং দুইটি মুরগি।   টুনটুনি একটি হালকা সবুজ রঙের পাখি যার পেট সাদা । সে কুটুকে সবচেয়ে বেশি সাহায্য করে। সে ভুটুকে বোকা বানানোর জন্য নানান উপায় ভাবতে থাকে।   বিড়াল একটি ধূসর  রঙের স্তন্যপায়ী প্রানী। যে কুটু ভুটুকে বিরক্ত করে। এর সঙ্গী এক কাক ।  কাক একটি কালো রঙের পাখি। যে কুটু ভুটুকে বিরক্ত করে। এর সঙ্গী এক বিড়াল ।  চোর একটি কালো বর্ণের মানুষ যে বাড়ির রাজহাঁস, মুরগি ও কবুতর চুরি করতে আসে। কিন্তু কুটু ভুটুর কারণে তা আর সম্ভব হয়নি।   আরও দেখুন  সিসিমপুর  মীনা  দুরন্ত টিভি   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:কার্টুন
থাম্ব|300px|সিলেট কেন্দ্রীয় শহীদ মিনার সিলেট কেন্দ্রীয় শহীদ মিনার হল বাংলাদেশের সিলেট মহানগরীর চৌহাট্টা এলাকায় অবস্থিত সিলেট জেলার কেন্দ্রীয় শহীদ মিনার।  স্থপতি সিলেটের কেন্দ্রীয় শহীদ মিনারের মূল নকশাকার শাহজালাল বিজ্ঞান ও প্রযুক্তি বিশ্ববিদ্যালয়ের স্থাপত্য বিভাগের শিক্ষক শুভজিত চৌধুরী। এছাড়াও কৌশিক সাহা, সিপাউল বর চৌধুরী, ধীমান চন্দ্র বিশ্বাস ও জিষ্ণু কুমার দাস এটি নির্মাণে সহযোগী স্থপতি হিসেবে কাজ করেন।  স্থাপত্য ও তাৎপর্য সিলেটি ঐতিহ্যকে মিশিয়ে তৈরি করা হয়েছে এই শহীদ মিনার। সিলেটের চা বাগানের ফাঁক দিয়ে নতুন ভোরে নবদিগন্তে যেভাবে রক্তিম সূর্যের দেখা মেলে, সেই রূপ আর আবহমান বাংলার সংগ্রামী চেতনাকে প্রস্ফুটিত করে নির্মাণ করা হয়েছে এটি। সিলেট কেন্দ্রীয় শহীদ মিনার এলাকার আয়তন ৩৩ শতাংশ। এর মধ্যে ৮ শতাংশ জায়গার উপর স্থাপিত হয়েছে শহীদ মিনারটি। এতে সমতল ভূমি থেকে ১০০ ফুট চওড়া আন্দোলিত ভূমি তৈরি করা হয়েছে। এই আন্দোলিত ভূমিকে শহীদ মিনারের মুখ্য বিষয়বস্তু হিসেবে প্রকাশ করা হয়েছে। উক্ত ভূমি থেকে মাথা উঁচু করে দাঁড়িয়ে আছে তিনটি স্তম্ভ। মাঝের স্তম্ভের উচ্চতা ৪৫ ফুট। আন্দোলিত ভূমির উপর ৪৫ ফুট উচ্চতার স্তম্ভটির মাধ্যমে আন্দোলিত ভূমি থেকে জেগে উঠা বাঙালির আবহমান সংগ্রামী চেতনাকে নির্দেশ করে। স্তম্ভ তিনটির সম্মিলিত প্রস্থ ৩০ ফুট। স্তম্ভগুলো কংক্রিট দিয়ে তৈরি করে এর উপর শ্বেত পাথর বসানো হয়েছে। মাঝের স্তম্ভটিতে বসানো হয়েছে রক্তিম সূর্য। সূর্যোদয়ের মাধ্যমে নতুন দিনের কথা জানাতে সূর্যটি স্তম্ভটিতে স্থাপন করা হয়েছে। স্টিলের তৈরি লাল রঙের এই সূর্যের ব্যাস সাড়ে পাঁচ ফুট। মাঝের স্তম্ভের ডানে-বাঁয়ে যে দুটি স্তম্ভ রয়েছে, সেগুলোতে জানালার মতো চারটি অংশ রয়েছে। এসব জানালায় বাঙালির মুক্ত জীবনকে প্রতীকীভাবে উপস্থাপন করা হয়েছে।  ইতিহাস ১৯৮৮ সালে সিলেট মহানগরীর চৌহাট্টা এলাকায় মুক্তিযোদ্ধা মরহুম ইয়ামিন চৌধুরী বীরবিক্রম, ইফতেখার হোসেন শামীম, ছদরউদ্দিন চৌধুরী ও মোঃ শওকত  আলীর উদ্যোগে শহীদ মিনারটি নির্মিত হয়। শুরুতে এটি সাধারণ শহীদ মিনার হিসেবে ব্যবহৃত হলেও পরবর্তীকালে এটি সিলেটের কেন্দ্রীয় শহীদ মিনারের মর্যাদা লাভ করে। ২০১৩ সালের ২২ ফেব্রুয়ারি সিলেট কেন্দ্রীয় শহীদ মিনারে ভাংচুর চালায় একদল বিক্ষোভকারী। এতে শহীদ মিনারটি ক্ষতিগ্রস্ত হয়।সিলেটে পুনর্নির্মিত শহীদ মিনারের উদ্বোধন আজ - দৈনিক প্রথম আলো (ডিসেম্বর ১০, ২০১৪) এরপর তৎকালীন অর্থমন্ত্রী আবুল মাল আবদুল মুহিতের উদ্যোগে সিলেট সিটি কর্পোরেশনের ব্যবস্থাপনায় তিন কোটি টাকা ব্যয়ে শহীদ মিনারটি পুনর্নির্মিত হয়। ২০১৪ সালের ১০ ডিসেম্বর, বুধবার সন্ধ্যা সোয়া ৬টায় পুষ্পস্তবক অর্পণের মাধ্যমে অর্থমন্ত্রী আবুল মাল আবদুল মুহিত এর উদ্বোধন করেন।  তথ্যসূত্র  বিষয়শ্রেণী:বাংলা ভাষা আন্দোলন বিষয়শ্রেণী:বাংলাদেশের স্থাপত্য বিষয়শ্রেণী:সিলেট জেলার দর্শনীয় স্থান
যমুনা ক্যান্টনমেন্ট পাবলিক স্কুল ও কলেজ বাংলাদেশের টাঙ্গাইল জেলার বঙ্গবন্ধু সেনানিবাসে অবস্থিত একটি শিক্ষাপ্রতিষ্ঠান। এটি ২০০৭ খ্রিষ্টাব্দে প্রতিষ্ঠিত হয়। ইতিহাস বঙ্গবন্ধু সেতু রক্ষার জন্য ৯৮ কম্পোজিড ব্রিগেড ১৯৯৮ সালে প্রতিষ্ঠিত হয়েছিল যা একটি অপরিহার্য স্থাপনা হিসাবে বিবেচিত হয়। সেতুটি স্থাপনের পর বঙ্গবন্ধু সেতুর আশপাশের যমুনা নদী তীরবর্তী এলাকার সুবিধাবঞ্চিত মানুষের শিক্ষাগত উন্নয়নে একটি বিদ্যালয় স্থাপনের প্রয়োজনীয়তা অনুভব করে সেনা কর্তৃপক্ষ। তদনুসারে, আর্থিক সহায়তায় ১৯পদাতিক ডিভিশন, ৯৮ কম্পোজিট ব্রিগেড ৫ই আগস্ট, ২০০৭ তারিখে 'লিটল স্টার ইংলিশ স্কুল' প্রতিষ্ঠা করে এবং নার্সারি থেকে  ৩য় শ্রেণি পর্যন্ত ক্লাস চালু করে। এক বছর পর ইংরেজি ভার্সণের পাশাপাশি বাংলা ভার্সন যুক্ত করা হয়। ২০১৫ সালে, ৯৮ কম্পোজিড ব্রিগেড বঙ্গবন্ধু সেনানিবাসে স্থানান্তরিত হয়। বিদ্যালয়টি বঙ্গবন্ধু সেনানিবাস চত্বরে স্থানান্তরিত করা হয় এবং বিদ্যালয়ের নামকরণ করা হয় 'বঙ্গবন্ধু ক্যান্টনমেন্ট পাবলিক স্কুল'। পরে ২০১৮ সালে ব্রিগেডিয়ার জেনারেল সাদেকুজ্জামান স্কুলটি কলেজে উন্নীত করেন। বর্তমানে বাংলা ভার্সনে নার্সারি থেকে দ্বাদশ শ্রেণি রয়েছে। এখানে ৩৪ জন সুশিক্ষিত শিক্ষক এবং প্রায় ৮০০ জন নিয়মিত শিক্ষার্থী রয়েছে। দিনে দিনে প্রতিষ্ঠানটি ৯৮ কম্পোজিট ব্রিগেডের কঠোর নির্দেশনা ও তত্ত্বাবধানে অগ্রসর হচ্ছে এবং স্থানীয় এলাকার সকল শিক্ষা প্রতিষ্ঠানের মধ্যে মর্যাদাপূর্ণ ফলাফল প্রদর্শন করছে। প্রতিষ্ঠানটি সামরিক ব্যক্তিবর্গ ও এলাকাবাসীর সন্তানদের মধ্যে শিক্ষার আলো ছড়িয়ে দিতে অবদান রেখে চলেছে।   অধ্যক্ষ  +ক্রমিক নংনামেসময়কালমন্তব্য১মেজর এস. কে. এম. সাকিব হাসান (সানি)২০২২-২৩ভারপ্রাপ্ত অধ্যক্ষ২মেজর তানভীর হাসান চৌধুরী২০২৩-বর্তমান   তথ্যসূত্র   বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:টাঙ্গাইল জেলার বিদ্যালয় বিষয়শ্রেণী:বাংলাদেশ সেনাবাহিনীর শিক্ষাপ্রতিষ্ঠান বিষয়শ্রেণী:২০০৭-এ বাংলাদেশে প্রতিষ্ঠিত
ইয়াসমিন খান (জন্ম: ৭ জানুয়ারী ১৯৯৯) একজন নামিবিয়ার ক্রিকেটার এবং নামিবিয়া মহিলা জাতীয় ক্রিকেট দলের বর্তমান অধিনায়ক। তিনি ২০১৮ বতসোয়ানা ক্রিকেট অ্যাসোসিয়েশন মহিলা টি২০আই সিরিজের মধ্য দিয়ে মালাউই মহিলা ক্রিকেট দলের বিপরীতে নামিবিয়ার হয়ে মহিলাদের টুয়েন্টি২০ আন্তর্জাতিক (ডব্লিউটি২০আই)-এ অভিষেক করে ২০ আগস্ট ২০১৮ সালে। এটি ছিল নামিবিয়ার প্রথম ডব্লিউটি২০আই ম্যাচ  আগস্ট ২০১৯-এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। তিনি ৩১ আগস্ট ২০১৯ তারিখে নামিবিয়ার হয়ে প্রতিযোগিতার উদ্বোধনী ম্যাচে আয়ারল্যান্ডের বিপক্ষে খেলেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:নামিবীয় মহিলা ক্রিকেটার বিষয়শ্রেণী:নামিবিয়ার মহিলা টুয়েন্টি২০ আন্তর্জাতিক ক্রিকেটার বিষয়শ্রেণী:নারী ক্রিকেট অধিনায়ক বিষয়শ্রেণী:ওয়েস্টার্ন প্রভিন্সের নারী ক্রিকেটার
হোসুয়ে এনরিকে বায়েস কাস্তিয়ো (; জন্ম: ২৩ মে ২০০২; হোসুয়ে বায়েস নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে ডোমিনিকান প্রজাতন্ত্রীয় ক্লাব ওঅ্যান্ডএম এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৯ সালে, বায়েস ডোমিনিকান প্রজাতন্ত্র অনূর্ধ্ব-১৭ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছেন।  প্রারম্ভিক জীবন হোসুয়ে এনরিকে বায়েস কাস্তিয়ো ২০০২ সালের ২৩শে মে তারিখে ডোমিনিকান প্রজাতন্ত্রে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বায়েস ডোমিনিকান প্রজাতন্ত্র অনূর্ধ্ব-১৭, ডোমিনিকান প্রজাতন্ত্র অনূর্ধ্ব-২০ এবং ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। ২০১৯ সালের ৮ই মে তারিখে তিনি হাইতি অনূর্ধ্ব-১৭ দলের বিরুদ্ধে ম্যাচে ডোমিনিকান প্রজাতন্ত্র অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3727600 বায়েস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ওঅ্যান্ডএম ফুটবল ক্লাবের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২০ আন্তর্জাতিক ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
পিনিয়াল গ্রন্থি () হচ্ছে মস্তিষ্কের একটি ছোট অন্তঃক্ষরা গ্রন্থি যা মানুষসহ বেশির ভাগ মেরুদণ্ডী প্রাণীর মধ্যে বিদ্যমান। এটি কোনারিয়াম বা এপিফাইসিস সেরিব্রি নামেও পরিচিত। পিনিয়াল গ্রন্থি মেলাটোনিন নামক সেরোটোনিন থেকে উদ্ভূত একটি হরমোন তৈরি করে যা ছন্দপূরণ ও ঋতু ভিত্তিক উভয় প্রকার ক্ষেত্রেই ঘুমের রীতি নিয়ন্ত্রণ করে। এই গ্রন্থির আকৃতি অনেকটা পাইন কোনের মতো যার কারণে এই গ্রন্থিটির নাম পিনিয়াল। এই গ্রন্থির অবস্থান মস্তিষ্কের কেন্দ্রে, দুই গোলার্থের মধ্যে থাকা এপিথ্যালামাসের ভেতরে। মূলত থ্যালামাসের দুই অংশ যেখানে যুক্ত হয়েছে সেখানে থাকা একটি খাঁজের মধ্যে এটির অবস্থান। নিঃসরণকারী নিউরোএন্ডোক্রাইন সার্কামভেন্ট্রিকুলার অঙ্গগুলোর মধ্যে পিনিয়াল গ্রন্থি একটি যেখানে কৈশিক নালি পর্যায়ে রক্ত-মস্তিষ্ক বাধার অস্তিত্ব নেই।  প্রায় সকল মেরুদণ্ডীর পিনিয়াল গ্রন্থি রয়েছে। এর সবচেয়ে গুরুত্বপূর্ণ ব্যতিক্রমটি হচ্ছে হ্যাগফিশ নামক একটি আদিম মেরুদণ্ডী প্রাণি। এমনকী হ্যাগফিশের পৃষ্ঠদেশীয় ডাইএনসেফ্যালনে পিনিয়াল গ্রন্থির সাথে সাদৃশ্যপূর্ণ কোনো বিকল্প কাঠামো থাকতে পারে। এখন পর্যন্ত অস্তিত্ব থাকা মেরুদণ্ডী প্রাণির সবচেয়ে কাছের প্রজাতি ব্রাংকিওস্টোমা ল্যান্সিওল্যাটাম-এরও শনাক্ত করার মতো কোনো পিনিয়াল গ্রন্থি পাওয়া যায়নি। তবে ল্যামপ্রে নামক আরেকটি আদিম মেরুদণ্ডীতে পিনিয়াল গ্রন্থির অস্তিত্ব পাওয়া গেছে। আর কয়েকটি বিকশিত মেরুদণ্ডী প্রাণিতে তাদের বিবর্তনের সাথে সাথে পিনিয়াল গ্রন্থির অস্তিত্ব বিলুপ্ত হয়েছে।   গঠন  মানুষের পিনিয়াল গ্রন্থির রং লালচে-ধূসর এবং এর আকৃতি একটি শস্যদানার মতো যার দৈর্ঘ প্রায় ৫–৮ মিলিমিটার।   রক্ত সরবরাহ  অন্যান্য মেরুদণ্ডী প্রাণির মস্তিষ্কের মতো মানুষের ক্ষেত্রে পিনিয়াল গ্রন্থি রক্ত-মস্তিষ্ক বাধার মাধ্যমের মস্তিষ্ক থেকে সম্পূর্ণ পৃথকভাবে সুরক্ষিত নয়। পিনিয়াল গ্রন্থিতে রক্তের অপরিমিত সরবরাহ রয়েছে যা শরীরে বৃক্কের পর দ্বিতীয় অবস্থানে রয়েছে।Arendt J: Melatonin and the Mammalian Pineal Gland, ed 1. London. Chapman & Hall, 1995, p 17 পিনিয়াল গ্রন্থির এই রক্ত সরবরাহ আসে পোস্টেরিয়র সেরিব্রাল ধমনির করোডিয়াল শাখা থেকে।   তথ্যসূত্র    বহিঃসংযোগ    বিইউ-তে হিস্টোলজি: এন্ডোক্রাইন সিস্টেম: পিনিয়াল গ্রন্থি (চিত্র)   অ্যানাটমি অ্যাটলাসেস, মাইক্রোস্কোপিক অ্যাটলাস: পিনিয়াল গ্রন্থি  বিষয়শ্রেণী:গ্রন্থি বিষয়শ্রেণী:অন্তঃক্ষরা গ্রন্থিতন্ত্র বিষয়শ্রেণী:এপিথ্যালামাস বিষয়শ্রেণী:মানব মাথা ও গলা বিষয়শ্রেণী:নিদ্রা শারীরতত্ত্ব
মনের ময়ূর হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৫৪ সালে রামা ছায়াচিত্র লিমিটেড ব্যানারে মুক্তি পেয়েছিল এবং সংগীত পরিচালনা করেছেন সত্যজিৎ মজুমদার। এই চলচ্চিত্রটির মুখ্য চরিত্রে অভিনয় করেন ভারতী দেবী, উত্তম কুমার, ভানু বন্দ্যোপাধ্যায়, কানু বন্দ্যোপাধ্যায় এবং তুলসী চক্রবর্তী।  কাহিনী শ্রেষ্ঠাংশে  ভানু বন্দ্যোপাধ্যায়  কানু বন্দ্যোপাধ্যায়  তুলসী চক্রবর্তী  অজিত চ্যাটার্জী  নৃপতি চট্টোপাধ্যায়   ভারতী দেবী  চন্দ্রাবতী দেবী  উত্তম কুমার   কৃষ্ণধন মুখোপাধ্যায়   সুপ্রভা মুখোপাধ্যায়   বিকাশ রায়  জহর রায়  তথ্যসূত্র  বহিঃসংযোগ    বিষয়শ্রেণী:১৯৫৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:ভারতীয় নাট্য চলচ্চিত্র
থাম্ব|২০১১ সালে একটি কনসার্টে মাধবন। মাধবন একজন তামিল চলচ্চিত্র অভিনেতা তবে তিনি অনেক গুরুত্বপূর্ণ হিন্দি চলচ্চিত্রেও অভিনয় করেছেন। জি টিভি (হিন্দি) তে নব্বইয়ের দশকে তিনি বানেগি আপনি বাত নাটকে অভিনয় করেছিলেন। এছাড়াও সি হকস, ঘর জামাই এবং ছায়া নামের টিভি নাটকে মাধবন অভিনয় করতেন। টিভি অভিনয় মাধবনের জীবনে অভিনয় জীবনের শুরু ছিলো।   চলচ্চিত্র    বিক্রম বেদ (২০১৭)  ইরুধি ছুত্রু (২০১৬)  জোড়ি ব্রেকার্স (২০১২)  থ্রি ইডিয়টস (২০০৯)  গুরু এন আলু (২০০৯)  ইয়াভারুম নালাম (২০০৯)  রং দে বাসন্তী (২০০৬)  এভানো ওরুভান (২০০৭)  রামজী লন্ডনওয়ালে (২০০৫)  আনবে ছিভাম (২০০৩)  নালা দমায়ন্তী (২০০৩)  কান্নাতিল মুত্তামিত্তাল (২০০২)  রান (২০০২)  পারথালে পারাভাসাম (২০০১)  দম দম দম (২০০১)  র‍্যাহনা হ্যায় তেরে দিল মে (২০০১)  মিন্নালে (২০০১)  আলাইপায়ুদে (২০০০)  তথ্যসূত্র  বহিঃসংযোগ  বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় চলচ্চিত্র তালিকা বিষয়শ্রেণী:অভিনেতাদের চলচ্চিত্র তালিকা
কাতিপারা জংশন ভারতের চেন্নাই শহরে নির্মিত একটি গুরুত্বপূর্ণ সড়ক জংশন৷ এটি গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত৷ কাতিপাড়া উড়ালপুর দক্ষিণ এশিয়ার বৃহত্তম ক্লোভারলিফ আকৃতির ইন্টারচেঞ্জ৷   নির্মাণ  পূর্বে এই জংশনটি একটি বৃত্তাকার সড়ক পথ ছিল ও মাঝখানের দ্বীপটিতে ছিল জওহরলাল নেহেরুর মূর্তি। যানজট প্রতিহত করতে এবং জংশনের কার্যকারিতা বৃদ্ধি করতে জাতীয় সড়ক উন্নয়ন প্রকল্পের আওতায় একটি ক্লোভেরলীফ লবঙ্গপত্রী শ্রেণিবিভাগ নির্মাণ করা হয়। ২০০৭ খ্রিস্টাব্দের মার্চ মাস পর্যন্ত নির্ধারিত নির্দিষ্ট সময়সীমার মধ্যে কাজ সম্পন্ন করার জন্য এই প্রকল্পটির আনুমানিক প্রকল্পব্যয় ছিল ৪৮৬ কোটি ভারতীয় মুদ্রা। সড়ক পরিবহন এর সুযোগ সুবিধা এবং সংযোগ বৃদ্ধি করার জন্য চেন্নাই শহর থেকে অপসৃত একাধিক জাতীয় সড়কের উপর নির্মিত ইনার রিংরোডকে ভিত্তি করে তৈরি হওয়া তিনটি শ্রেণী বিভাজনের মধ্যে এটি প্রথম। অন্য দুটি হল চেন্নাই মফস্বল বাস টার্মিনাসের নিকট অবস্থিত কোয়মবেড়ু জংশন এবং ২০৫ নং জাতীয় সড়কের উপর অবস্থিত পাড়ি জংশন। ২০০৮ খ্রিস্টাব্দের ৯ই এপ্রিল তারিখে গ্র্যান্ড সাদার্ন ট্রাঙ্ক রোড এবং ইনার রিং রোড সংযোগকারী উড়ালপুলটি সাধারণের জন্য খুলে দেওয়া হয়। ওই বছরই ২৬শে অক্টোবরের মধ্যে উড়ালপুলের সম্পূর্ণ অংশ উন্মোচিত হয়। চেন্নাই মেট্রোর কাজ সম্পূর্ণ হলে কাতিপারা জংশনের আশেপাশে প্রায় ৪০,০০০ বর্গ মিটার অঞ্চল সৌন্দর্যায়নের জন্য ১৫০ লক্ষ ভারতীয় মুদ্রার বিনিময় অধিগৃহীত হবে বলে নিশ্চিত হয়েছে।    নগর চতুর্ভূজ  নগর চতুর্ভূজ হল মেট্রোরেলের উদ্যোগ যার মাধ্যমে কাতিপারা ক্লোভেরলীফ লুপগুলির নিম্নবর্তী অংশে উন্নতির জন্য বেসরকারি বিনিয়োগ। ভবিষ্যতে এখানে একটি বাস টার্মিনাল থাকার সম্ভাবনা রয়েছে যেখানে চেন্নাই মহানগর পরিবহন কর্তৃপক্ষ এবং অন্যান্য বাস এখানে যাত্রী পরিবহন করতে পারবে। এছাড়াও থাকবে শিশু উদ্যান, ফুড কোর্ট, মুক্তমঞ্চ, ন্যায্য মূল্যের দোকান, দাপ্তরিক কাজের জন্য ফাঁকা স্থান, প্রক্ষালন কক্ষ, পার্কিং অঞ্চল, কিওস্ক, এটিএম এবং উদ্যান পালনের জন্য নির্দিষ্ট ক্ষেত্র। এখনো অবধি এই প্রকল্প ৫৪,৪০০ বর্গমিটার ক্ষেত্রফল জুড়ে বিস্তৃত হবে বলে ঠিক হয়েছে।  প্রকল্পের জন্য ভারতীয় ১৪০ মুদ্রার ব্যয় ভার বহন করবে চেন্নাই নগরোন্নয়ন কর্তৃপক্ষ। পরবর্তীকালে অতিরিক্ত নির্মাণ এবং রক্ষণাবেক্ষণের দায়িত্বে থাকবে চেন্নাই মেট্রো রেল কর্তৃপক্ষ।   চিত্রাবলী    তথ্যসূত্র   বিষয়শ্রেণী:ভারতের সড়ক জংশন বিষয়শ্রেণী:চেন্নাই
মহাক্ষয় চক্রবর্তী (জন্ম: ৩০ জুলাই ১৯৮৪) একজন ভারতীয় অভিনেতা, যিনি প্রধানত হিন্দি ও বাংলা চলচ্চিত্রে অভিনয় করেন। তিনি তার ডাকনাম "মিমো" নামে অধিক পরিচিত। তিনি ভারতীয় অভিনেতা মিঠুন চক্রবর্তীর পুত্র।   প্রারম্ভিক জীবন  মিমো ১৯৮৪ সালের ৩০ জুলাই মুম্বইতে জন্মগ্রহণ করেন। তার পিতা অভিনেতা মিঠুন চক্রবর্তী এবং মাতা অভিনেত্রী যোগিতা বালি। তার তিন জন ভাই-বোন রয়েছেন। দুই ভাই উশমে চক্রবর্তী, নমশি চক্রবর্তী এবং এক বোন দিশানি চক্রবর্তী।   ব্যক্তিগত জীবন  মিমো ২০১৮ সালের ১০ জুলাই চলচ্চিত্র নির্মাতা ও পরিচালক সুভাষ শর্মা এবং অভিনেত্রী শীলা শর্মার মেয়ে মাদালসা শর্মাকে বিয়ে করেন।   কর্মজীবন  মিমো ২০০৮ সালে জিমি চলচ্চিত্রে মুখ্য ভূমিকায় অভিনয়ের মাধ্যমে অভিনয়ে আত্মপ্রকাশ করেছিলেন। এই চলচ্চিত্রে তিনি একজন ডিজে'র ভূমিকায় অভিনয় করেছিলেন, যিনি মিথ্যা খুনের অভিযোগে অভিযুক্ত হন, যার কারণে শেষে অপরাধ জগতে যোগ দেন। এই চলচ্চিত্রটি পরিচালনা করেছিলেন রাজ এন. সিপ্পি। চলচ্চিত্রটিতে অন্যান্য ভূমিকায় অভিনয় করেছিলেন রাহুল দেব, শক্তি কাপুর, বিভানা সিং। চলচ্চিত্রটি ফ্লপ হয় এবং সমালোচক ও দর্শকদের কাছ থেকে নেতিবাচক পর্যালোচনা পায়। অনেক দর্শক মিমোর অভিনয় দক্ষতার সমালোচনা করেছেন।  তিনি হন্টেড ৩ডি (২০১১), লুট (২০১১), রকি (২০১৩) সহ বিভিন্ন চলচ্চিত্রে অভিনয় করেছেন।   চলচ্চিত্রের তালিকা   বছর চলচ্চিত্র চরিত্র ভাষা সহ-শিল্পী মন্তব্য ২০১১ হন্টেড ৩ডি রেহান হিন্দি টিয়া বাজপেয়ী  ২০১৩ রকি রকি বাংলা পূজা বসু    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:বাঙালি অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:বাঙালি চলচ্চিত্র অভিনেতা
রামনগর (বিহার) () ভারতের বিহার রাজ্যের পশ্চিম চাম্পারান জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৫ মিটার (২৭৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রামনগর (বিহার) শহরের জনসংখ্যা হল ৩৮,৫৪৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৮%। পুরুষদের মধ্যে সাক্ষরতার হার ৫৭% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে রামনগর (বিহার) এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর  en:Ramnagar
মালয় বাঘ (), (বৈজ্ঞানিক নাম: Panthera tigris jacksoni) হচ্ছে বাঘের একটি উপপ্রজাতি যা মালয় উপদ্বীপ অঞ্চলে পাওয়া যায়। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে, যেহেতু ২০০৩ সালের হিসাব অনুসারে ৪৯৩ থেকে ১৪৮০টি পূর্ণবয়স্ক বাঘ বর্তমানে টিকে আছে। এই উপপ্রজাতিটির মোট ২৫০টি পূর্ণবয়স্ক জন্মদানে সক্ষম বাঘ রয়েছে এবং এরা বিলুপ্তির প্রবণতায় আছে। এই বাঘ মালয়েশিয়ার জাতীয় পশু।   আকার  এই বাঘ আকারে বাংলার বাঘ বা সাইবেরিয়ার বাঘের চেয়ে ছোট  হয়। পুরুষ দের ওজন ৯০-১৩০ কেজি আর, স্ত্রী দের ওজন হয় ৫০-১০০ কেজি।এই বাঘের স্ত্রীদের আকার ৭৬-৮৫ সে.মি.হয় আর পুরুষদের আকার ৮০-৯১ সে.মি.হয়।   খাদ্যাভাস  বিভিন্ন নিরামিষাসী প্রাণী। এই বাঘ মালয় তাপিরকেও শিকার করে।  তথ্যসূত্র    বহিঃসংযোগ    Malayan Tiger Description and Conservation - Save The Tiger Fund  21st Century Tiger - Fundraising for tiger conservation  Tiger research in Malaysia  বিষয়শ্রেণী:বাঘ বিষয়শ্রেণী:মালয়েশিয়ার স্তন্যপায়ী বিষয়শ্রেণী:মালয়েশিয়ার জাতীয় প্রতীক বিষয়শ্রেণী:থাইল্যান্ডের স্তন্যপায়ী বিষয়শ্রেণী:মালয়েশিয়ার উপদ্বীপ
thumb|270px|মধু ও কৈতভকে বধ করা বিষ্ণুর ভাস্কর্য মধুসুদন () হল ভগবান বিষ্ণুর একটি নাম এবং বিষ্ণু সহস্রনামের ৭৩ তম নাম।Vishnu Sahasranamam   বিষ্ণু সহস্রনামের আদি শঙ্করের ভাষ্য অনুসারে, মধুসুদন মানে অসুর মধুর বিনাশকারী।   সাহিত্য   মধুর মৃত্যু এবং উপাধিটির উৎপত্তি পদ্মপুরাণে বর্ণিত হয়েছে:  তথ্যসূত্র   উৎস   Sri Vishnu Sahasranama, commentary by Sri Sankaracharya, translated by Swami Tapasyananda বহিঃসংযোগ Indian web site   US site.  বিষয়শ্রেণী:বিষ্ণুর উপাধি ও নাম বিষয়শ্রেণী:বিষ্ণু বিষয়শ্রেণী:হিন্দু পুরাণ বিষয়শ্রেণী:বৈষ্ণব সম্প্রদায়
সূর্য ওঠার আগের ন্যূনতম ৪৮ মিনিট থেকে সর্বোচ্চ ১ প্রহর বা ৩ ঘণ্টাব্যাপী সময়কে হিন্দু ধর্মে ব্রহ্মমুহূর্ত বলা হয় ৷ সর্বশক্তিময় প্রভু প্রতিটি ধর্মশাস্ত্রেই এ মুহূর্তটিকে তাঁকে স্মরণ এবং তাঁর ক্ষমা , করুণা ও দয়া প্রার্থনার শ্রেষ্ঠ মুহূর্ত বলেছেন ।  উপাসনানিষ্ঠ হিন্দুরা অষ্টপ্রহরব্যাপী দিনের প্রারম্ভিক এ মুহূর্তে ভগবানের কাছে সর্বসৃষ্টির শান্তি ও কল্যাণ চেয়ে মঙ্গল আরতি ক'রে আগত দিনটিকে শুরু করে থাকে ৷ হিন্দু সাধকেরা এই সময়টিতে সর্বশক্তিময় ঈশ্বরের উপাসনা-আরাধনা ক'রে থাকে । এ সময়ে কুলকুণ্ডলিনী শক্তি জাগ্রত হয় বলে তাদের কাছে এ ব্রহ্মমুহূর্ত খুবই পবিত্র ৷ কুলকুণ্ডলিনী শক্তি জাগ্রত না হলে সাধকের আধ্যাত্ম জীবনের উন্নতি হয়না ৷  বিষয়শ্রেণী:হিন্দু দার্শনিক ধারণা বিষয়শ্রেণী:অসম্পূর্ণ
ঔসা (), ভারতের মহারাষ্ট্র রাজ্যের লাতুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩৪ মিটার (২০৮০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঔসা শহরের জনসংখ্যা হল ৩০,৮৬৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে ঔসা-র সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
রানি পার্বতী দেবী ডেস্কিট ওয়াংমো (১লা মে ১৯৩৪ - ৫ই নভেম্বর ২০২৪) ছিলেন একজন ভারতীয় রাজ পরিবার সদস্য এবং রাজনীতিবিদ, যিনি লাদাখের রানি মা ছিলেন। তিনি ১৯৭৭ থেকে ১৯৮০ সাল পর্যন্ত ষষ্ঠ লোকসভার সদস্য হিসেবে দায়িত্ব পালন করেন।   প্রারম্ভিক জীবন  পার্বতীর জন্ম ১৯৩৪ সালের ১ মে খাংসার প্রাসাদে, বর্তমানে এটি হিমাচল প্রদেশের লাহুল ও স্পিতি জেলার অংশ। তাঁর জন্ম হয়েছিল লাহুলের সর্বশ্রেষ্ঠ রাজপরিবার, খাংসারের রাজকীয় বাড়িতে, নিমা ওয়াঙ্গ্যালের ঘরে। তিনি পঞ্চম শ্রেণী পর্যন্ত শিক্ষা লাভ করেন।   কর্মজীবন  পার্বতী দেবী লাদাখে তাঁর সামাজিক কাজের জন্য পরিচিত ছিলেন। ১৯৫৮ সালে তিনি লেহের বাস্তবায়ন কমিটির কল্যাণ সম্প্রসারণ প্রকল্পের আহ্বায়ক হন।  ১৯৭৭ সালের ভারতীয় সাধারণ নির্বাচনের জন্য, ভারতীয় জাতীয় কংগ্রেস (আইএনসি) পার্বতী দেবীকে লাদাখ নির্বাচনী এলাকার জন্য তাদের প্রার্থী করে এবং তাদের স্থানীয় জোট শরিক জম্মু ও কাশ্মীর ন্যাশনাল কনফারেন্স তাঁকে সমর্থন করে। তাঁর বিরুদ্ধে কেবল একজন স্বতন্ত্র প্রার্থী দাঁড়িয়েছিলেন। পার্বতী তাঁকে ২,৮৭৭ ভোটের ব্যবধানে পরাজিত করেন (২৩,১৩০ ভোটের বিপরীতে  ২০,২৫৩ ভোট) এবং লাদাখের প্রথম মহিলা সাংসদ হন। ১৯৭৭ সালের নির্বাচনে জম্মু ও কাশ্মীরের মহিলা প্রার্থী হিসেবে তিনি এবং বেগম আকবর জাহান আবদুল্লাহ জয়লাভ করেন। এই মেয়াদের লোকসভা তার পাঁচ বছর  পূর্ণ করতে পারেনি এবং ১৯৮০ সালে আরেকটি নির্বাচন অনুষ্ঠিত হয়। এবার জম্মু ও কাশ্মীর ন্যাশনাল কনফারেন্স লাদাখ থেকে তাদের প্রার্থী দিয়েছিল।  পার্বতী দেবী নামগিয়াল ইনস্টিটিউট অফ রিসার্চ অন লাদাখি আর্ট অ্যাণ্ড কালচার (এনআইআরএলএসি) -এর প্রতিষ্ঠাতা এবং সভাপতি ছিলেন।   ব্যক্তিগত জীবন এবং মৃত্যু  পার্বতী ১৯৫০ সালের ১০ জুলাই লাদাখের রাজা কুনজাং নামগ্যালের সাথে বিবাহ বন্ধনে আবদ্ধ হন। কুনজাং একজন মদ্যপ ছিলেন এবং ৪৮ বছর বয়সে মারা যান। সেইসময় পার্বতী দেবী এবং তাঁদের চার সন্তান (দুই ছেলে এবং দুই মেয়ে) ছিলেন। স্থানীয় ঐতিহ্য অনুসারে, মৃত রাজার ভাইয়ের (দেবর) সাথে পার্বতীর বিবাহ হওয়ার কথা ছিল। পরিবর্তে, তিনি তাঁর দেবরকে পরিবার থেকে আলাদা করে দিয়েছিলেন এবং তার জন্য মাসিক ভাতার ব্যবস্থা করেছিলেন। তিনি বিষয়টি আদালতে নিয়ে যান এবং অবশেষে আদালতের বাইরে একটি মীমাংসার মাধ্যমে পারিবারিক সম্পত্তির একটি অংশের দখল লাভ করেন।  তিনি স্টোক প্রাসাদে থাকতেন। শীতকালে, তিনি মানালিতে থাকতেন।  পার্বতী ২০২৪ সালের ৫ই নভেম্বর ৯০ বছর বয়সে মারা যান।   তথ্যসূত্র   বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:লাদাখের ব্যক্তি বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:লোকসভার নারী সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:লাহুল এবং স্পিতি জেলার ব্যক্তি বিষয়শ্রেণী:২০২৪-এ মৃত্যু বিষয়শ্রেণী:১৯৩৪-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:লাদাখি ব্যক্তি বিষয়শ্রেণী:জম্মু ও কাশ্মীরের নারী সংসদ সদস্য বিষয়শ্রেণী:লাদাখের ভারতীয় জাতীয় কংগ্রেসের রাজনীতিবিদ